మొదటి దశ ప్రణాళిక ధర్మసాగర్‌ వరకు ఎత్తిపోతల పథకం ద్వారా నీటిని తీసుకెళ్లి, అక్కడి నుంచి కాలువల ద్వారా ఆయకట్టుకు నీటిని సరఫరా చేయటం. ధర్మాసాగర్ చెరువులో నీరు చేరేసరికి ఆయకట్టుకు నీరు సరఫరా చేయడానికి డిస్ట్రిబ్యూటరీలు, పిల్లకాల్వలు నిర్మిస్తున్నారు. ధర్మసాగర్‌ చెరువు సామర్థ్యం 0.78 టీఎంసీలు కాగా, దీనిని 1.5 టీఎంసీలకు విస్తరించే పనులు చేపట్టారు. రెండు పంపుల ద్వారా, రోజుకు 350 క్యూసెక్కుల చొప్పున, 170 రోజుల పాటు నీటిని మళ్లించి, 5.18 టీఎంసీలతో 1.23 లక్షల ఎకరాలకు నీరివ్వాలన్నది తొలిదశ లక్ష్యం. హిందుస్థాన్‌ కన్‌స్ట్రక్షన్‌ కంపెనీ కిర్లోస్కర్‌ బ్రదర్స్‌ లిమిటెడ్‌ సంయుక్తంగా చేపట్టిన ఈ దశ పనులు 2007 జూన్ నాటికి ముగింపుకొచ్చాయి.

గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.

అతీఫ్, గోహెర్ ముంతాజ్‌లు “ఆదత్” పేరుతో తమ మొదటి పాటకి స్వరాలు కూర్చిన సమయంలో అంటే, 2002లో లాహోర్‌లో జల్ బ్యాండ్ ఏర్పాటైంది. అటుపై, వారు తమ బ్యాండ్‌కు పూర్తి రూపం కల్పించే దిశగా తమలాంటి ఔత్సాహిక కళాకారుల కోసం అన్వేషణ ప్రారంభించారు. ఈ సమయంలో బాస్ గిటారిస్ట్ అయిన షాజీ (ఆమిర్) వారికి జత కలిశాడు. షాజీతో కలిసి కొన్ని ప్రదర్శనలు ఇచ్చిన తర్వాత, జల్ బ్యాండ్‌లో చేరాల్సిందిగా అతనికి ఆహ్వానం అందింది. జల్ బ్యాండ్ మొట్టమొదటి సింగిల్ అయిన “ఆదత్” 2003 డిసెంబర్‌లో విడుదలైంది. వీడియో రూపంలో విడుదల కావడానికి ముందుగానే స్థానిక పాకిస్థానీ వెబ్ పోర్టల్ ద్వారా, “ఆదత్” ఇంటర్నెట్‌లో విడుదలైంది. అంతేకాకుండా, తక్కువ సమయంలో ఇంటర్నెట్‌ నుంచి అత్యధికంగా డౌన్‌లోడ్ అయిన పాకిస్థానీ పాటగా అది హోదా దక్కించుకుంది. దీంతో, ఆడియో రూపంలో విడుదలయ్యే నాటికే ఈ పాట కనీవినీ ఎరుగని రీతిలో ఆదరణ సాధించింది.